PolyAgent/wiki_georgian_en_parallel_20231101 huggingface dataset:
ჯაუბატ-ბურღალის ნაჰია

ჯაუბატ-ბურღალის ნაჰია
ჯაუბატ-ბურღალი — სირიის ლათაკიის მუჰაფაზის (რეგიონის), ალ-კარდაჰის მინტაკის (პროვინციის) ერთ-ერთი ნაჰია (რაიონი). 2004 წლის მოსახლეობის საყოველთაო აღწერის მიხედვით ჯაუბატ-ბურღალის პროვინციაში დაახლოებით 5 743 ადამიანი ცხოვრობს. პროვინციის ფართობია 65,02 კმ².
სქოლიო
სირიის ნაჰიები
ხამიტოვო

ხამიტოვო — სოფელი რუსეთის ფედერაციაში, ბაშკირეთის რესპუბლიკის აბზელილოვოს რაიონში.
2010 წლის მონაცემებით სოფელში ცხოვრობს 676 ადამიანი. რაიონულ ცენტრ ასკაროვოდან დაშორებულია 70 კილომეტრით. უახლოესი რკინიგზის სადგურია ტაშბულატოვო, რომელიც დაშორებულია 117 კმ-ით.
2002 წლის აღწერის მიხედვით მოსახლეობის აბსოლუტურ უმრავლესობას ბაშკირები შეადგენენ (100%).
რესურსები ინტერნეტში
Совет муниципальных образований Республики Башкортостан.
სქოლიო
აბზელილოვოს რაიონის სოფლები
Lasioglossum papuarum

Lasioglossum papuarum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1910 წელს.
იხილეთ აგრეთვე
Lasioglossum-ის სახეობების სია
სქოლიო
papuarum
სნუკერის სეზონი 1984-1985

სნუკერის სეზონი 1984-1985 — სნუკერის პროფესიონალური ტურნირების სერია 1984-1985 წლებში. მიმდინარეობა — აგვისტო 1984 — მაისი 1985. სეზონის სამი მთავარი ტურნირის გამარჯვებულები: დიდი ბრიტანეთის ჩემპიონატი — სტივ დეივისი (ინგლისი), მასტერსი — კლიფ თორბერნი (კანადა), მსოფლიო ჩემპიონატი — დენის ტეილორი (ჩრდილოეთი ირლანდია). ქვემოთ მოყვანილია სეზონის განმავლობაში გამართული შეჯიბრების განრიგი. სულ გაიმართა 24 შეჯიბრი.
ოფიციალური რეიტინგი
ქვემოთ მოცემულია 1984-1985 წლების მსოფლიო რეიტინგის ტოპ-16 სნუკერისტი. ეს მოთამაშეები ავტომატურად მონაწილეობდა ტურნირების ფინალურ სტადიებში და მოწვეულნი იყვნენ მასტერსზე.
შედეგები
იხილეთ აგრეთვე
სნუკერისტების ოფიციალური რეიტინგი 1984-1985 წლების სეზონზე
სქოლიო
სნუკერის სეზონები
1984 წელი სნუკერში
1985 წელი სნუკერში
Martins Soares

Martins Soares is a Brazilian municipality located in the state of Minas Gerais. The city belongs to the mesoregion of Zona da Mata and to the microregion of Manhuaçu. As of 2020, the estimated population was 8,531.
See also
List of municipalities in Minas Gerais
References
Municipalities in Minas Gerais
ჯოვანი ბატისტა ბონონჩინი

ჯოვანი ბატისტა ბონონჩინი (დ. 18 ივნისი, 1670 — გ. 9 ივნისი, 1747) — იტალიელი ბაროკოს ეპოქის კომპოზიტორი და ჩელისტი. კომპოზიტორი და მევიოლინე ჯოვანი მარია ბონონჩინის (1642-78) შვილი.
ბიოგრაფია
ბონჩინი დაიბადა იტალიის ქალაქ მონდეაში. ის იყო ყველაზე უფროსი სამი შვილიდან (მისი უმცროსი ძმა — ანტონიო მარია ბონონჩინიც კომპოზიტორი იყო). ჩელოზე დაკვრას ჯოვანი ბატისტა ბოლონიაში სწავლობდა. შემდეგ მუშაობდა, როგორც მაესტრო დი კაპელა სან ჯოვანიში, (მონტე) შემდეგ კი მილანში, რომში, ვენაში და ბერლინში. 1720-1732 წლებში ცხოვრობდა ლონდონში სადაც, ერთ დროს ჰენდელზე პოპულარული გახდა. ის წავიდა ლონდონიდან იმის შემდეგ, რაც მას პლაგიატობა დააბრალეს. ბონჩინი გარდაიცვალა სიღარიბეში, ქალაქ ვენაში.
ოპერები
Xerse (1694)
Il trionfo di Camilla (1696)
L'amore eroica fra pastori (1696)
La clemenza di Augusto (1697)
La fede pubblica (1699)
Cefalo (1702)
Etearco (1707)
Maria fuggitivo (1708)
Astarto (1720)
L'odio e l'amore (1721)
Crispo (1721)
Griselda (1722)
Erminia (1723)
Calphurnia (1724)
Astianatte (1727)
Alessandro in Sidone (1737)
რესურსები ინტერნეტში
ჯოვანი ბატისტა ბონონჩინი ბიოგრაფია
ჯოვანი ბატისტა ბონონჩინი (1670-1747)
იტალიელი კომპოზიტორები
დაბადებული 18 ივნისი
დაბადებული 1670
გარდაცვლილი 9 ივნისი
გარდაცვლილი 1747
კანტის მუზეუმი

კანტის მუზეუმი — მუზეუმი ქალაქ კალინინგრადში, განთავსებულია კალინინგრადის საკათედრო ტაძარში. ეძღვნება გერმანელი ფილოსოფოსის იმანუელ კანტის ცხოვრებასა და მოღვაწეობას.
ისტორია
ფილოსოფოსი იმანუელ კანტი დაიბადა, ცხოვრობდა და გარდაიცვალა კენიგსბეგში. მისი ცხოვრება ქალაქის სხვადასხვა ადგილებთანაა დაკავშირებული. კანტი სწავლობდა სკოლაში, რომელიც მდებარეობდა წმინდა გიორგის ჰოსპიტალთან, შემდეგ სწავლობდა ფრიდრიხ-კოლეგიუმში, რომლის შენობაც არ შემონახულა. 1766 წელს კანტი მუშაობდა ბუნების კაბინეტ-მუზეუმის ფონდების მცველად, სამეფო ციხესიმაგრეში მიიღო ბიბლიოთეკარის დამხმარის სტატუსი. სწავლობდა ადგილობრივ უნივერსიტეტში. სწავლის პროცესში ცხოვრობდა სახლში ზატლეგრასეზე (ამჟამად პეტროვის ქუჩა). 1754-1766 წლებში ცხოვრობდა მაგისტერის შესახვევში კუნძულ კნაიპჰოფზე. შემდეგ 1775 წლამდე - ლიობენიხტის რატუშაში. 1783 წლისათვის იყიდა თავისი სახლი პრინცესინ-შტრასეს ქუჩაზე.
მეორე მსოფლიო ომის შედეგად იმანუელ კანტის მოღვაწეობატან დაკავშირებული რამდენიმე შენობა ნანგრევად იქცა. იმანუელ კანტი გარდაიცვალა 1804 წლის 12 თებერვალს, დაკრძალეს საკათედრო ტაძრის ჩრდილო-აღმოსავლეთის კედელთან. 1809 წელს საფლავზე დადგეს მეცნიერის ბიუსტი. გარდა ამისა კენიგსბერგში აღმართეს კანტის ძეგლი. დიდი სამამულო ომის შემდეგ ეს ძეგლი გაქრა. XX საუკუნის 90-იან წლებში აღნიშნული ქანდაკება აღადგინეს.
1970-იან წლებში კალინინგრადის უნივერსიტეტის (ამჟამად იმანუელ კანტის სახელობის ბალტიის ფედერალური უნივერსიტეტი) ფილოსოფიისა და სამეცნიერო კომუნიზმის კათედრაზე წარმოიშვა იდეა კანტის მუზეუმის შექმნის შესახებ. პროფესორ დ. გრინიშინის ინიციატივით მიიღეს გადაწყვეტილება შექმნილიყო კანტის კაბინეტ-მუზეუმი. მუზეუმის შექმნაში მონაწილეობას იღებდნენ დოცენტი ა. ტროეპოლსკი, მწერლები ს. სნეგოვი, ა. ივანოვი, ადგილობრივი მაცხოვრებლები ა. ნოვიკი, ვ. ბუბლიკი და სხვები.
1995 წელს უნივერსიტეტის შენობაში გაიხსნა მუზეუმი. მასში განთავსებული იყო დოკუმენტები, წიგნები, ქანდაკებები, რომლებიც დაკავშირებული იყო იმანუელ კანტთან. 1990-იან წლებში საკათედრო ტაძრის აღდგენის შემდეგ ზედა სართულზე გახსნეს მუზეუმი. მუზეუმი ეძღვნება სხვადასხვა თემებს: ქალაქ-კუნძულ კნაიპჰოფის ისტორია, საკათედრო ტაძრის ისტორია. მუზეუმის რამდენიმე ოთახი ეძღვნება იმანუელ კანტს, სადაც გადაიტანეს ექსპონატები უნივერსიტეტიდან.
ექსპოზიცია
ემანუელ კანტის ექსპოზიცია განთავსებულია რამდენიმე დარბაზში, ტაძრის მესამე და მეოთხე სართულზე. მუზეუმის სტენდები მოგვითხრობენ მის ოჯახზე, ფილოსოფოსის ახალგაზრდობაზე, მეცნიერებაში მის პირველ ნაბიჯებზე.
შვიდწლიან ომში რუსეთის გამარჯვების შემდეგ იმანუელ კანტი მცირე ხნით რუსეთის იმპერიის მოქალაქე იყო. მუზეუის დარბაზში დაცულია კანტის თხოვნა იმპერატორ ეკატერინე II-ის სახელზე, რომლის მიხედვითაც ითხოვდა, რომ იგი დანიშნულიყო უნივერსიტეტის ლოგიკისა და მეტაფიზიკის კათედრის ხელმძღვანელად.
რესურსები ინტერნეტში
Музей Канта XXI века и Философский парк на острове Кнайпхоф
Калининград Кафедральный собор остров Канта, могила Канта и памятник Альбрехту
Кафедральный собор Кенигсберга в Калининграде
Музей Иммануила Канта
კალინინგრადის მუზეუმები
Vyšehrad (Prague Metro)

Vyšehrad (Prague Metro)
Vyšehrad is a Prague Metro station on Line C, located at the south end of Nusle Bridge.
The station was opened on 9 May 1974 with the first section of Prague Metro, between Sokolovská and Kačerov. The station serves Vyšehrad and was formerly known as Gottwaldova (the previous working name was "Nuselský most"). It is near the Prague Congress Centre and the Corinthia Hotel Tower. Vyšehrad castle is also accessible from this station on foot.
Notes
References
Prague Metro stations
Railway stations opened in 1974
1974 establishments in Czechoslovakia
Railway stations in the Czech Republic opened in the 20th century
871

871
მოვლენები
4 იანვარი : ვიკინგებმა რედინგის ბრძოლაში დაამარცხეს ეთელრედ I.
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
გარდაიცვალნენ
იანვარი
თებერვალი
მარტი
აპრილი
23 აპრილი:ეთელრედ I — უესექსის სამეფოს მეფე (დ. დაახლ. 837)
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
ჰემუნდი — შუა საუკუნეების შერბორნის ეპისკოპოსი.
ბუღა თურქის შემოსევა

ბუღა თურქის შემოსევა 853-854 — არაბთა ლაშქრობა თბილისის საამიროს დასამორჩილებლად და ამიერკავკასიაში ხალიფის ძალაუფლების აღსადგენად. ხალიფა მუთავაქილმა (847-861) თბილისის ამირა საჰაკ ისმაილის ძის წინააღმდეგ ლაშქრობა მოაწყო ბუღა თურქის სარდლობით. სომეხი ისტორიკოსის თომა არწრუნის ცნობით ბუღას ლაშქარში 200 ათასი მეომარი ითვლებოდა. სომხეთისა და აზერბაიჯანის დალაშქვრის შემდეგ 853 წლის ზაფხულში ბუღა საქართველოს შემოესია. მას შეუკავშირდნენ ტაო-კლარჯეთის მთავარი ბაგრატ I კურაპალატი და კახეთ-ჰერეთის სამთავრო. აფხაზთა სამეფო კი საჰაკს მიემხრო. ბუღა თურქი ისანში დაბანაკდა და საჰაკის წინააღმდეგ სარდალი ზირაქი გაგზავნა. ზირაქი 5 აგვისტოს მდინარე მტკვარზე გავიდა და თბილისში შეიჭრა. არაბები ანთებულ კუპრს ისროდნენ, ქალაქში ხანძარი გაჩნდა. საჰაკი შეიპყრეს და ბუღას ბრძანებით თავი მოჰკვეთეს. შემდეგ ზირაქმა და ბაგრატ I-მა აფხაზთა მეფეც დაამარცხეს.
აღნიშნული ლაშქრობის შესახებ საუბარია ატენის სიონის წარწერაში:
ამის შემდეგ ბუღას ლაშქარი კახეთის დაბლობიდან მთიანეთში შეიჭრა. მთიელებმა მედგარი წინააღმდეგობა გაუწიეს მტერს. ამასობაში დიდი თოვლი მოვიდა. არაბებს ცხენები იელის ჭამით დაეხოცათ და დიდი ზარალი ნახეს. ბუღა საქართველოს გაეცალა და ბარდავში დაბანაკდა. მაგრამ 854 წელს ისევ შემოესია საქართველოს და გარდაბანი ააოხრა. ბუღას ლაშქრობამ დიდი ზიანი მიაყენა ქვეყანას. არაბი ისტორიკოსის ალ-ტაბარის ცნობით მარტო თბილისში 853 წელს დაიღუპა 50 ათასი კაცი, ქალაქი თითქმის მთლიანად გადაიწვა. მაგრამ ბუღას ლაშქრობათა მიზანი მაინც მიუღწეველი დარჩა — არაბთა ბატონობის განმტკიცება ვერ მოხერხდა.
იხილეთ აგრეთვე
ბუღა თურქი
მუჰამად იბნ ხალიდის შემოსევა
ლიტერატურა
გუჩუა ვ. გადავხედოთ წარსულს, თბ., 1967;
ჯავახიშვილი ივ. ქართველი ერის ისტორია, წგნ. 2, თბ., 1965;
;
სქოლიო
თბილისის საამირო
IX საუკუნის ომები
ლაშქრობები საქართველოში
არაბობა საქართველოში
Crassispira soamanitraensis

Crassispira soamanitraensis — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
ჯენეტ ჯექსონი

ჯენეტ ჯექსონი
ჯენეტ დამიტა ჯო ჯექსონი (დ. 1966 წლის 16 მაისს) — ამერიკელი მომღერალი, სიმღერების ავტორი და მსახიობი. ცნობილია როგორც სოციალურად პროვოკაციული და სექსუალურად ემოციური ჩანაწერებით, ასევე საგულდაგულოდ დადგმული შოუებით, სატელევიზიო და კინო როლებით. უკანასკნელი 25 წლის მანძილზე იგი პოპულარული კულტურის ერთ-ერთი გამოჩენილი ფიგურაა.
დისკოგრაფია
Janet Jackson (1982)
Dream Street (1984)
Control (1986)
Janet Jackson's Rhythm Nation 1814 (1989)
janet. (1993)
The Velvet Rope (1997)
All for You (2001)
Damita Jo (2004)
20 Y.O. (2006)
Discipline (2008)
Unbreakable (2015)
რესურსები ინტერნეტში
დაბადებული 1966
ამერიკელი მომღერლები
ამერიკელი მსახიობები
XX საუკუნის ამერიკელი ქალი მსახიობები
XX საუკუნის ამერიკელი ბიზნესმენები
Nike

Nike, Inc. — ამერიკული ტრანსნაციონალური კომპანია, რომელიც აწარმოებს სპორტულ ტანსაცმელებს, ფეხსაცმელებსა და სხვადასხვა ინვენტარებს. შტაბ-ბინა მდებარეობს ბივერტონში, ორეგონის შტატი. Nike მსოფლიოში არის სპორტული სამოსელის ერთ-ერთი უმსხვილესი მწარმოებელი, რომლის წლიური ბრუნვა 2015 წლის მონაცემით შეადგენდა $30,601 მილარდს და 2015 წელს, მსოფლიოს მასშტაბით ჰყავდა 62,000-ზე მეტი თანამშრომელი. 2014 წელს ბრენდი შეფასებული იქნა 19 მილიარდ დოლარად და ითვლება ყველაზე ძვირადღირებულ სავაჭრო მარკად სპორტულ ინდუსტრიაში.
კომპანია Nike დააარსეს ბილ ბოუერმანმა და ფილ ნაიტმა 1964 წლის 25 იანვარს. მისი თავდაპირველი სახელი იყო Blue Ribbon Sports, ხოლო ოფიციალურად Nike დაერქვა 1971 წლის 30 მაისს.
გარდა იმისა, რომ ნაიკი აწარმოებს სპორტულ სამოსელს, იგი ასევე ასპონსორებს სხვადასხვა სპორტსმენებსა და სპორტულ გუნდებს.
ლიტერატურა
"The Swoon of the Swoosh" by Timothy Egan at The New York Times Magazine, 13 სექტემბერი, 1998
რესურსები ინტერნეტში
ოფიციალური საიტი
კომპანიის მოკლე აღწერა — ნიუ-იორკის საფონდო ბირჟის-ის საიტიდან
Nike Open Directory Project-ზე
სქოლიო
Nike
Nike-ის ბრენდები
1970-იანი წლების მოდა
1980-იანი წლების მოდა
1990-იანი წლების მოდა
2000-იანი წლების მოდა
2010-იანი წლების მოდა
1964 წელს დაარსებული კომპანიები
ტრანსნაციონალური კომპანიები აშშ-ში
ნიუ-იორკის საფონდო ბირჟის კომპანიები
სპორტული სამოსის ბრენდები
მალა-ვისკის რაიონი

მალა-ვისკის რაიონი — რაიონი უკრაინაში, კიროვოჰრადის ოლქში. მისი ფართობია 1 111 კმ². 2015 წლის აღწერის მონაცემებით რაიონის მოსახლეობა 43 729 ადამიანს შეადგენდა, ხოლო სიმჭიდროვე 41 კაცს კმ²-ზე. მალა-ვისკის რაიონის ადმინისტრაციული ცენტრია ქალაქი მალა-ვისკა.
იხილეთ აგრეთვე
უკრაინის ადმინისტრაციული დაყოფა
უკრაინის რაიონები
სქოლიო
კიროვოჰრადის ოლქის რაიონები
ისფენჯი

ისფენჯი — მიწის გადასახადი, რომელსაც ოსმალეთის იმპერიაში მცხოვრები არამუსლიმები იხდიდნენ. აღნიშნული გადასახადი გარკვეულწილად მიზნად ისახავდა წაეხალისებინა არამუსლიმი მოსახლეობა და გადასულიყვნენ ისლამზე.
ისფენჯი, როგორც გადასახადი არსებობდა ბალკანეთში ჯერ კიდევ ოსმალეთის იმპერიის დაპყრობებამდე. ისფენჯს იხდიდა საქართველოს მოსახლეობაც და შეადგენდა 25 ახჩას თითოეული კომლისათვის.
სქოლიო
ოსმალური გადასახადები
ქეთევან ლოსაბერიძე

ქეთევან ლოსაბერიძე (დ. 1 აგვისტო, 1949, ლეყერეთი, იმერეთი — გ. 23 იანვარი, 2022) — პირველი და ერთადერთი ევროპელი ოლიმპიური ჩემპიონი მშვილდოსანი ქალი. დაამთავრა ქუთაისის პედაგოგიური ინსტიტუტი 1970 წელს. 2002-2005 წლებში ქეთევან ლოსაბერიძე საქართველოს მშვილდოსნობის ეროვნული ფედერაციის პრეზიდენტი იყო. დაჯილდოებულია ვახტანგ გორგასლის II ხარისხის ორდენით, ბრწყინვალების საპრეზიდენტო ორდენით (2018) და ხალხთა მეგობრობის ორდენით.
მიღწევები
ოლიმპიური ჩემპიონი: 1980 (მოსკოვი)
მიუნხენის ოლიმპიური თამაშების IV ადგილოსანი: 1972
მსოფლიოს ჩემპიონი: 1973 (გუნდური), 1981 (გუნდური)
ევროპის ჩემპიონი: 1972 (პირადი, გუნდური), 1978 (გუნდური), 1980 (გუნდური)
სსრ კავშირის ჩემპიონი: 1973, 1979
სსრ კავშირის ჩემპიონატის ბრინჯაოს მედალოსანი: 1971, 1972, 1974, 1975, 1981
სსრ კავშირის თასის მფლობელი: 1972, 1978
სსრ კავშირის ხალხთა სპარტაკიადის ვიცე-ჩემპიონი: 1979
მილანის (1975, 1980), ლოძის (1976), კიოლნისა (1978) და ლვოვის (1981) საერთაშორისო ტურნირების გამარჯვებული
საქართველოს წლის საუკეთესო სპორტსმენი (სპორტულ ჟურნალისტთა კავშირი): 1980
სსრ კავშირის საერთაშორისო კლასის სპორტის ოსტატი: 1971
საბჭოთა კავშირის სპორტის დამსახურებული ოსტატი: 1980
ძირითადი შედეგები
პერიოდიკა
რესპუბლიკაში საუკეთესონი // „ლელო“, 31 დეკემბერი, 1981, № 250 (7061), გვ. 1.
ლიტერატურა
რესურსები ინტერნეტში
ქეთევან ლოსაბერიძე — ქართული სპორტი
სქოლიო
დაბადებული 1 აგვისტო
დაბადებული 1949
გარდაცვლილი 23 იანვარი
გარდაცვლილი 2022
ტყიბულის მუნიციპალიტეტში დაბადებულები
ქართველი ოლიმპიური ჩემპიონები
საბჭოთა კავშირის სპორტის დამსახურებული ოსტატები
ქალები სპორტში
ხალხთა მეგობრობის ორდენის კავალრები
ბრწყინვალების საპრეზიდენტო ორდენის კავალრები
ვახტანგ გორგასლის II ხარისხის ორდენის კავალრები
ჯაზმურიანი

ჯაზმურიანი — დახშული ქვაბული ირანის მთიანეთის სამხრეთ ნაწილში, ირანში. სიგრძე დაახლოებით 300 კმ, სიგანე 140 კმ-დე, სიმაღლე დაახლოებით 360 მ. წარმოადგენს ბრტყელ, დაჭაობებულ ვაკეს, რომელზეც მოძრავი ქვიშის ვრცელი მასივებია. გაზაფხულზე მდინარეების ადიდების შედეგად წყლით იფარება და აჩენს წყალმარჩხ (20-30 მ სიღრმის) მომლაშო ტბას.
ლიტერატურა
ირანის გეოგრაფია
იაჰოტინი

იაჰოტინი — ქალაქი უკრაინაში. მდებარეობს კიევის ოლქში. 2013 წელს ქალაქის მოსახლეობა 20501 კაცს შეადგენდა.
სქოლიო
კიევის ოლქის ქალაქები
ქვემო კალიფორნიის უდაბნო

ქვემო კალიფორნიის უდაბნო — უდაბნო ეკორეგიონი მექსიკაში, კალიფორნიის ნახევარკუნძულზე. რეგიონი მოიცავს 77,700 კმ² ტერიტორიას. დასავლეთიდან მას ესაზღვრება წყნარი ოკეანე, აღმოსავლეთით - კალიფორნიის ნახევარკუნძულის მთათა სისტემა.
კლიმატი მშრალი სუბტროპიკულია. დაბალია ნალექების რაოდენობა, მიუხედავად ამისა წყნარი ოკეანის სიახლოვე მაინც განაპირობებს ტენს. ტემპერატურა ახლოს მდებარე სონორას უდაბნოს მსგავსია.
უდაბნოში გავრცელებულია სიმშრალის ამტანი ბუჩქები, სულ 500 სახეობის მცენარე.
რესურსები ინტერნეტში
Baja California desert (World Wildlife Fund)
სქოლიო
მექსიკის უდაბნოები
ჩოპოს პროვინცია

ჩოპოს პროვინცია — კონგოს დემოკრატიული რესპუბლიკის პროვინცია, რომელიც მდებარეობს მდინარე კონგოს შუა დინების ნაპირებთან. ადმინისტრაციული ცენტრი — ქალაქი კისანგანი. შეიქმნა 2005 წლის საკონსტიტუციო რეფორმის შედეგად და სახელი დაერქვა მდინარე კონგოს ერთ-ერთი შენაკადის სახელწოდების მიხედვით. ადრე შედიოდა აღმოსავლეთის პროვინციის შემადგენლობაში.
ადმინისტრაციული დაყოფა
ბაფვასენდე (Bafwasende)
ბანალია (Banalia)
ბასოკო (Basoko)
ისანგი (Isangi)
ოპალა (Opala)
უბუნდუ (Ubundu)
იაჰუმა (Yahuma)
სქოლიო
კონგოს დემოკრატიული რესპუბლიკის პროვინციები
ტრიქინა

ტრიქინა, ტრიქინელა — ადამიანის, ღორის, მღრღნელების, მტაცებელი და მწერიჭამია ძუძუმწოვრების ძლიერ საშიში პარაზიტული მრგვალი ჭია. მისი სქესმწიფე ფორმა პარაზიტობს ამ ცხოველთა წვრილ ნაწლავში, ხოლო ლარვები — განივზოლიან კუნთებში. დასნებოვნებულ ხორცთან ერთად მასპინძლის კუჭნაწლავში მოხვედრილი ლარვები თავისუფლდებიან კაფსულისაგან და ცხოვრობენ წვრილ ნაწლავში. აქ ისინი გადაიქცევიან სქესმწიფე ფორმად. განაყოფიერების შემდეგ დედალი ტრიქინა იჭრება ნაწლავის ლორწოვან გარსში და შობს 1000-მდე ლარვას. ლიმფური სისტემის გზით ლარვები ხვდებიან სისხლში და ვრცელდებიან მთელ სხეულში, შეიჭრებიან განივზოლიან კუნთებში და ეხვევიან სპირალურად. მათ გარშემო წამოიქმნება შემაერთებელქსოვილოვანი კაფსულა. ამ მდგომარეობაში ლარვები 20 წლამდე ცოცხლობენ. სქესმწიფე პარაზიტად გარდასაქმნელად აუცილებელია სხვა ცხოველის ორგანიზმში მოხვედრა.
ლიტერატურა
მრგვალი ჭიები
მონტროი

მონტროი — ქალაქი და მუნიციპალიტეტი ესპანეთში, შედის ვალენსიის ავტონომიური გაერთიანების ვალენსიის პროვინციის რიბერა-ალტის კომარკის შემადგენლობაში. ფართობი — 31,4 კმ². მოსახლეობა — 2956 კაცი (2020 წ.).
იხილეთ აგრეთვე
ვალენსიის მუნიციპალიტეტები
რესურსები ინტერნეტში
მონტროის მუნიციპალიტეტის ოფიციალური საიტი
სქოლიო
ვალენსიის მუნიციპალიტეტები
ვალენსიის ქალაქები
იკვლივგორანის ლომისის ეკლესია

იკვლივგორანის ლომისის ეკლესია
იკვლივგორანას ლომისის ეკლესია — არქიტექტურული ძეგლი, საგარეჯოს მუნიციპალიტეტის სოფელ იკვლივგორანას სამხრეთ-აღმოსავლეთით, 2 კილომეტრზე. თარიღდება VIII-IX საუკუნეებით.
ეკლესია ორნავიანია, სიგრძე 7.4 მეტრი, სიგანე 6.8 მეტრი. ნაგებია სხვადასხვა ზომის რიყის ქვებითა და კირის დუღაბით. გარეთა კედლებში გამოყენებული ქვები შედარებით მოზრდილია. ქვები შერჩეულია და ერთმანეთთან მჭირდოდაა მიწყობილი, თუმცა არ ქმნიან სწორხაზოვან რიგებს. ეკლესიის სხვა არიტექტურულ ელემენტებში ასევე გამოყენებულია შირიმის ქვები.
ეკლესიის ორივე ნავი აფსიდიანია, და ერთმანეთს ორმალიანი თაღედით უკავშირდებიან. თაღები ეყრდნობიან სწორკუთხა ბურჯს, რომელიც დაგვირგვინებულია ნატეხი ქვით გამოყვანილი კაპიტელით. მსგავსი კაპიტელებითაა დასრულებული თაღედის განაპირა კედლებიც.
შესასვლელი სამხრეთ ნავის სამხრეთ კედლის შუაშია. ძველად, გარედან კარი თარაზულად, ხოლო შიგნიდან ნახევარწრიული თაღით იყო გადახურულუ.
ორივე ნავის აფსიდი ნახევარწრიულია. ორივეში თაღოვანი, გარეთკენ შევიწროებული სარკმელია გაჭრილი. ორივე სარკმის თაღი, როგორც შიგნიდან ისე გარედან მთლიანად შირიმის ქვაშია გამოკვეთილი. მთავარი ნავის აფსიდის გვერდებში თითო პატარა, ოთხკუთხა ნიშია. სამხრეთ ნავის აფსიდა კი ნიშების გარეშეა. აფსიდები დასრულებულია წესიერი ფორმის კონქებით. მთავარი ნავის კონქის თაღი აფსიდის მხრებზეა დაყრდნობილი. სამხრეთ ნავის კონქის თაღი კი მარტივპროფილიან კაპიტელებზე. მათავარი ნავის კონქის წყობიდან, ოდნავ გამოშვერილი ქვებით გამოვანილი თაროა, რომელიც აფსიდს მთელს სიგრძეზე გაუყვება.
ორივე ნავი შიგნიდან გადახურულია ნახევარცილინდრული კამარით. მთავარ ნავს, გარდა საკურთხევლის სარკმლისა, ასევე ანათებს სამხრეთ კედელში გაჭრილი ორი პატარა, ოთხკუთხა სარკმელი. სამხრეთ ნავს, საკურთხევლის სარკმლის გარდა სხვა სარკმელი არ აქვს.
აღმოსავლეთ ფასადზე, მთავარი ნავის სარკმელი შემკულია ნახევარწრიული რელიეფური თაღით. იგი დაყრდნობილია იმავე პროფილის ორ სვეტზე, რომლებსაც ბოლოში ჰორიზონტალური გადანაკეცები აქვთ. სარკმლის ქვემოთ, ერთ ქვაში გამოკვეთილია რელეფური ჯვარი.
მთავარი ნავი გადახურული იყო ორქანობიანი სახურავით, ხოლო სამხრეთ ნავი ცალქანობიანი სახურავით.
ლიტერატურა
საგარეჯოს მუნიციპალიტეტის ტაძრები
წივანა

წივანა — მცენარეთა გვარი მარცვლოვანთა ოჯახისა. მრავალწლოვანი ბალახებია.
300-მდე სახეობა გავრცელებულია ზომიერად თბილ და ცივ ქვეყნებში. საქართველოში გვხვდება 17 სახეობა, მათ შორის 3 კავკასიის ენდემია.
იზრდება ყველა ზონაში, ტუნდრადან მოყოლებული უდაბნოებამდე. თითქმის ყველა სახობა კარგი საკვები ბალახია. კვებითი ღირსებით საუკეთესოა მდელოს წივანა. მას და წითელ წივანას იყენებენ გაზონებისთვის. ზოგიერთი სახეობა გამოსადეგია მოძრავი ქვიშის დასამაგრებლად.
ლიტერატურა
მარცვლოვანნი
Sesué

Sesué is a municipality located in the province of Huesca, Aragon, Spain. According to the 2004 census (INE), the municipality has a population of 130 inhabitants.
References
Municipalities in the Province of Huesca
მუღნი

მუღნი — სოფელი სომხეთში, არაგაწოტნის პროვინციაში. მდებარეობს ზღვის დონიდან 1 250 მეტრზე. 2001 წლის მონაცემებით, მოსახლეობა 839 ადამიანს შეადგენდა.
რესურსები ინტერნეტში
სომხეთის მოსახლეობის 2001 წლის აღწერის მონაცემები
სქოლიო
არაგაწოტნის პროვინციის სოფლები
Lasioglossum dubitatum

Lasioglossum dubitatum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1960 წელს.
იხილეთ აგრეთვე
Lasioglossum-ის სახეობების სია
სქოლიო
dubitatum
White Rabbit

White Rabbit — ამერიკული როკ-ჯგუფ Jefferson Airplane-ის სიმღერა. იგი სინგლის სახით 1967 წელს გამოიცა. შეტანილია ალბომში Surrealistic Pillow.
სქოლიო
Jefferson Airplane-ის სიმღერები
1967 წლის სიმღერები
ადამ ლალანა

ადამ ლალანა (დ. 10 მაისი, 1988) — ინგლისელი ფეხბურთელი, გამთამაშებელი. 2013–2014 წლების სეზონში „საუთჰემპტონში“ წარმატებული ასპარეზობის შემდეგ გამოძახებული იყო ინგლისის ნაკრებში 2014 წლის მუნდიალზე.იმავე წლის ზაფხულში ლალანა „ლივერპულმა“ შეიძინა 31 მილიონ ევროდ.
მიღწევები
ლივერპული:(1)
უეფა-ს ჩემპიონთა ლიგა: 2018–19 ფინალისტი: 2017–18
უეფა-ს ევროპის ლიგის ფინალისტი: 2015–16
ინგლისის ლიგის თასის ფინალისტი: 2015–16
რესურსები ინტერნეტში
Adam Lallana career profile
ინგლისელი ფეხბურთელები
დაბადებული 10 მაისი
დაბადებული 1988
საუთჰემპტონის ფეხბურთელები
ლივერპულის ფეხბურთელები
2014 წლის მსოფლიო საფეხბურთო ჩემპიონატის ფეხბურთელები
2016 წლის ევროპის საფეხბურთო ჩემპიონატის ფეხბურთელები
არტავაზდ II

არტავაზდ II (გ. ძვ. წ. 31) — დიდი სომხეთის მეფე (ძვ. წ. 54 - ძვ. წ. 34), ტიგრან II-ის ძე.
იბრძოდა რომის იმპერიისაგან სომხეთის დამოუკიდებლობისათვის. ამ მიზნით სახელმწიფო და დინასტიური კავშირი დაამყარა პართიის სამეფოსთან. დაიბრუნა რომაელთაგან მიტაცებული წოფქი (სოფენე) და მცირე სომხეთი. მაგრამ საგარეო ვითარების შეცვლის გამო იძულებული გახდა თავი „რომაელი ხალხის მეგობრად და მოკავშირედ“ გამოეცხადებინა. მიუხედავად ამისა, ძვ. წ. 34 წელს რომის ლაშქარი სომხეთში შეიჭრა. რომაელებთან ნებით გამოცხადებული არტავაზდ II მარკუს ანტონიუსმა დააპატიმრა და ოჯახითურთ ალექსანდრიაში ჩაიყვანა. ეგვიპტის დედოფალ კლეოპატრას ბრძანებით არტავაზდ II-ს თავი მოჰკვეთეს. არტავაზდ II ცნობილია, აგრეთვე, როგორც მწერალი და ისტორიკოსი.
ლიტერატურა
სომხეთის მეფეები
გარდაცვლილი ძვ. წ. 34
სიკვდილით დასჯილი მონარქები
ბალაბანკა

ბალაბანკა — სოფელი უკრაინაში. მდებარეობს ოდესის ოლქის ტატარბუნარის რაიონში. 2013 წელს სოფლის მოსახლეობა 159 კაცს შეადგენდა.
რესურსები ინტერნეტში
სოფლის ამინდი
ტატარბუნარის რაიონის სოფლები
The Night Watch (ალბომი)

The Night Watch (ალბომი)
The Nightwatch — პროგრესული როკ-ჯგუფ King Crimson-ის მიერ 1973 წლის 23 ნოემბერს ამსტერდამის კონცერტგებაუში გამართული კონცერტის ჩანაწერი. იგი გამოვიდა 1997 წელს, ორ დისკზე. კონცერტის დიდი ნაწილი გადაიცემოდა პირდაპირ ეთერში BBC-ზე, რის გამოც ჩანაწერები მოგვიანებით ბუტლეგების სახით გავრცელდა. ოფიციალურად გამოცემისას ეს იყო Discipline Global Mobile-ის ერთ-ერთი პირველი პროდუქტი.
სიმღერების სია
დისკი 1
Easy Money (რობერტ ფრიპი, ჯონ უეტონი, რიჩარდ პალმერ-ჯეიმზი) – 6:14
Lament (ფრიპი, უეტონი, პალმერ-ჯეიმზი) – 4:14
Book of Saturday (ფრიპი, უეტონი, პალმერ-ჯეიმზი) – 4:07
Fracture (ფრიპი) – 11:28
The Night Watch (ფრიპი, უეტონი, პალმერ-ჯეიმზი) – 5:28
Improvisation: Starless and Bible Black (დევიდ კროსი, ფრიპი, უეტონი, ბილ ბრუფორდი) – 9:11
დისკი 2
Improvisation: Trio (კროსი, ფრიპი, უეტონი, ბრუფორდი) – 6:09
Exiles (კროსი, ფრიპი, უეტონი, პალმერ-ჯეიმზი) – 6:37
Improvisation: The Fright Watch (კროსი, ფრიპი, უეტონი, ბრუფორდი) – 6:03
The Talking Drum (კროსი, ფრიპი, უეტონი, ბრუფორდი, ჯეიმი მიუირიი) – 6:34
Larks' Tongues in Aspic (Part II) (ფრიპი) – 7:51
21st Century Schizoid Man (ფრიპი, იენ მაკდონალდი, გრეგ ლეიკი, მაიკლ ჯაილზი, პიტერ სინფილდი) – 10:38
პერსონალი
რობერტ ფრიპი - გიტარა, მელოტრონი
ჯონ უეტონი - ბას-გიტარა, ვოკალი
დევიდ კროსი - ვიოლინო, კლავიშებიანი საკრავები
ბილ ბრუფორდი - დასარტყმელი საკრავები, პერკუსია
სქოლიო
პროგრესული როკ-ალბომები
King Crimson-ის საკონცერტო ალბომები
1997 წლის საკონცერტო ალბომები
Discipline Global Mobile-ის ალბომები